text: ওরা প্রধানমন্ত্রীর লোক কাতারভিত্তিক আন্তর্জাতিক সংবাদমাধ্যম আল জাজিরা কর্তৃক ইংরেজি ও বাংলা ভাষায় বাংলাদেশ নিয়ে প্রচারিত একটি অনুসন্ধানী প্রামাণ্যচিত্র, যেখানে ক্ষমতাবান ব্যক্তিদের ঘিরে দুর্নীতির অভিযোগ তোলা হয়েছে। এই প্রামাণ্যচিত্রে মূলত বাংলাদেশের সেনাপ্রধান আজিজ আহমেদের পরিবারের সদস্যদের অতীত এবং বর্তমান বিভিন্ন কর্মকাণ্ড তুলে ধরা হয় এবং নানা ধরনের দুর্নীতির অভিযোগ করা হয়।
  
  বর্ণনা 
  প্রায় ৬০ মিনিট দৈর্ঘ্যের এই প্রামাণ্যচিত্রে মূলত বাংলাদেশ সেনাবাহিনীর বর্তমান প্রধান আজিজ আহমেদ এবং তার তিন ভাইয়ের কার্যক্রম দেখানো হয়। আজিজের আপন তিন ভাই ২০০৪ সালে একটি হত্যাকাণ্ডের অপরাধে আদালতে দণ্ডিত হয়েছিল। এই ভাইদের মধ্যে আনিস আহমেদ এবং হারিস আহমেদ ২০২১ অনুসারে পলাতক থাকেন। তৃতীয় ভাই তোফায়েল আহমেদ জোসেফ রাষ্ট্রপতির ক্ষমা নিয়ে কারাগার থেকে মুক্ত হন।
  
  দুই ভাই পলাতক হলেও এই প্রামাণ্যচিত্রে তাদের আজিজ আহমেদের ছেলের বিয়েতে বাংলাদেশে দেখা গেছে। এখানে দেখানো হয়েছে আনিস আহমেদ থাকেন মালয়েশিয়ার কুয়ালালামপুরে এবং হারিস আহমেদ থাকেন হাঙ্গেরির রাজধানী বুদাপেস্টে।
  
  গোপন রেকর্ডিংয়ের মাধ্যমে বুদাপেস্টে হারিস আহমেদের ব্যবসায়িক কার্যকলাপ নিয়ে অনুসন্ধান চালানো হয়। এতে দেখানো হয়, তিনি নাম পরিবর্তন করে হাসান মোহাম্মদ নাম নিয়ে বিভিন্ন দেশে একাধিক ব্যবসা প্রতিষ্ঠান করেছেন। বুদাপেস্টে একজন বাংলাদেশি ব্যবসায়ীর সাথে এক কথোপকথনে তাকে বাংলাদেশ সেনাবাহিনীর জন্য বুলেট সরবরাহের কথা বলতে দেখা যায়। সরকারের শীর্ষস্থানের লোকের যোগসাজশে পুলিশের চাকরি, যেমন থানার ওসির পদ পেতে ৫ কোটি টাকা পর্যন্ত নেয়া হয় বলেও তিনি উল্লেখ করেন।
  
  এছাড়া নিরাপত্তা বাহিনী ইসরায়েল থেকে ইন্টারনেট এবং মোবাইল ফোন নজরদারী করার প্রযুক্তি আমদানি করেছে এমন কিছু নথিপত্র এতে দেখানো হয়। তবে এই ক্রয়ের সাথে হারিস আহমেদের কোন যোগাযোগের কথা বলা হয় নি।
  
  বাংলাদেশ সরকারের প্রতিক্রিয়া 
  আল জাজিরার এই প্রামাণ্যচিত্রকে মিথ্যা, মানহানিকর ও রাজনৈতিক উদ্দেশ্যপ্রণোদিত বলে তীব্র সমালোচনা করে বিবৃতি দেয় বাংলাদেশ সরকারের পররাষ্ট্র মন্ত্রণালয় ও সেনা সদর দপ্তর। বিবৃতিতে পররাষ্ট্র মন্ত্রণালয় বলে:  বিবৃতিতে সেনা সদর দপ্তর বলে:
  
  আরও দেখুন 
  আল জাজিরা
  প্রামাণ্য চলচ্চিত্র
  
  তথ্যসূত্র
  
  বহিঃসংযোগ 
   
  
  বিষয়শ্রেণী:আল জাজিরা
  বিষয়শ্রেণী:প্রামাণ্য চলচ্চিত্র
  বিষয়শ্রেণী:বাংলাদেশের রাজনীতি
  বিষয়শ্রেণী:বাংলাদেশে দুর্নীতি
  বিষয়শ্রেণী:বাংলাদেশ সম্পর্কিত প্রামাণ্যচিত্র
title: ওরা প্রধানমন্ত্রীর লোক